I zaista, pismo je iz Zagreba redovitim putem stiglo u Knin, a poštar nije imao osobitih problema pronaći pravog primatelja. Kmetiču je pak to prvo takvo pismo u životu i vrlo ga je obradovalo.

Kninjanin Srečko Kmetič oduševio se kad mu je ovih dana stiglo neobično pismo.

Nije bio problem u sadržaju, nego u načinu kako je pismo adresirano. Čovjek iz Zagreba poželio je s njim raspraviti pojedinosti vezane za novinski članak o Ekološkoj udruzi Krka, na čijem je čelu Kmetič. No Zagrepčanin nije znao Kmetičevu kninsku adresu niti se s njim osobno poznaje. Očito nije vičan ni internetskom pretraživanju jer udruga ima svoju stranicu i na njoj su navedeni svi kontakti i adrese. Ipak, autor pisma želio je biti siguran da će ono stići pravom primatelju. Razmišljao je i - domislio se. Snašao se i jednostavno na omotnicu napisao sljedeće: Željko Kmetič, kapetan riječne plovidbe, Knin.

Kako bi ipak poštaru makar malo olakšao posao pronalaska primatelja, na lijevoj strani kuverte zalijepio je Kmetičevu fotografiju koju je izrezao iz novina. U potpisu fotografije pojašnjeno je da je Kmetič ujedno i prvi kapetan riječne plovidbe u tom gradu. I zaista, pismo je iz Zagreba redovitim putem stiglo u Knin, a poštar nije imao osobitih problema pronaći pravog primatelja. Kmetiču je pak to prvo takvo pismo u životu i vrlo ga je obradovalo, piše 24sata.

- Knin nije velik grad i svi se znamo kazao je Srečko. Kninjanin objašnjava kako će na ovo simpatično pismo svakako odgovoriti u što skorijem roku. Osim što je predsjednik Ekološke udruge Krka iz Knina, Srečko Kmetič je i kapetan drvene splavi “Kralj Zvonimir”. Ta je splav jedina u Kninu na rijeci Krki i šest pritoka - Butižnici, Orašnici, Kosovčici, Krčiću, Radljevcu i Marčinkovcu.

Srečko objašnjava da, iako Knin ima čak15.400 stanovnika, poštar bi znao kome treba odnijeti pismo čak i da je pošiljatelj na njega napisao samo “kapetan riječne plovidbe, Knin”.

Srečko Kmetič je, naime, prvi i jedini Kninjanin u tisućljetnoj povijesti ovoga grada koji je položio ispit za upravljanje brodom, prenosimo s portala 24sata.